## Rješenje Agencije za zaštitu tržišnog natjecanja klasa: UP/I-030-02/2001-01/108 od 19. veljače 2002.

### NN 119/2002 (11.10.2002.), Rješenje Agencije za zaštitu tržišnog natjecanja klasa: UP/I-030-02/2001-01/108 od 19. veljače 2002.

# AGENCIJA ZA ZAŠTITU TRŽIŠNOG NATJECANJA

1927

Na
temelju članka 27. stavka 1. i članka 29. stavka 1. Zakona o zaštiti tržišnog
natjecanja (»Narodne novine«, broj 48/95, 52/97 i 89/98; dalje: ZZTN) u
postupku ocjene dopuštenosti koncentracije poduzetnika nastale stjecanjem
većinskog udjela i većinskog prava odlučivanja u temeljnom kapitalu poduzetnika
Brauerei Beck GmbH & Co. KG, sa sjedištem u Bremenu, Njemačka, od strane
poduzetnika Ameli GmbH, sa sjedištem u Düsseldorfu, Njemačka, supsidijara
društva Interbrew S.A., sa sjedištem u Leuvenu, Belgija, Vaartstraat 94,
zastupan po punomoćniku D.M, odvjetniku iz Zagreba, ravnatelj Agencije za
zaštitu tržišnog natjecanja donosi sljedeće

## RJEŠENJE

1.
Ocjenjuje se kao dopuštena koncentracija poduzetnika nastala stjecanjem
većinskog udjela u temeljnom kapitalu i većinskog prava odlučivanja u
poduzetniku Brauerei Beck GmbH & Co. KG, od strane poduzetnika Ameli GmbH.

2.
Upisuje se u Upisnik o koncentracijama koncentracija poduzetnika iz točke 1.
izreke ovog rješenja.

3.
Poduzetnik Ameli GmbH je obveznik plaćanja upravne pristojbe u iznosu od
155.000,00 kuna. Upravna pristojba se uplaćuje u korist Državnog proračuna
Republike Hrvatske u roku od petnaest (15) dana od dana dostave ovog rješenja.

4. Ovo
rješenje bit će objavljeno u »Narodnim novinama«.

```
Obrazloženje
```

I.
Agencija za zaštitu tržišnog natjecanja (dalje: Agencija) je 15. studenoga
2001. zaprimila prijavu namjere provedbe koncentracije poduzetnika nastale
stjecanjem većinskog udjela u temeljnom kapitalu i većinskog prava odlučivanja
u poduzetniku Brauerei Beck GmbH & Co. KG, sa sjedištem u Bremenu,
Njemačka, od strane poduzetnika Ameli GmbH, sa sjedištem u Düsseldorfu,
Njemačka, supsidijara društva Interbrew S.A., sa sjedištem u Leuvenu, Belgija,
Vaartstraat 94, zastupanog po punomoćniku D.M, odvjetniku iz Zagreba.

Budući da zaprimljena prijava nije u potpunosti
sadržavala podatke i dokumentaciju nužne za davanje ocjene o dopuštenosti
predmetne koncentracije u smislu odredbe članka 24. ZZTN, Agencija je zatražila
nadopunu iste. Traženi podaci zaprimljeni su 15. veljače 2002. od strane
poduzetnika Interbrew S.A., te se taj dan, sukladno odredbi članka 23. stavka
2. ZZTN, smatra danom prijave predmetne koncentracije.

II. U postupku
ocjene prijavljene koncentracije utvrđene su sljedeće činjenice:

a)
Pravni temelj koncentracije poduzetnika je Ugovor o kupnji svih udjela u
društvu Brauerei Beck GmbH & Co. KG, sklopljen 5. kolovoza 2001. između tog
poduzetnika i poduzetnika Ameli GmbH i poduzetnika Interbrew S.A. Predmetnim
ugovorom poduzetnik Interbrew S.A. će putem svog supsidijara, poduzetnika Ameli
GmbH, steći stopostotni udjel u društvu Brauerei Beck GmbH & Co. KG.

Naime,
poduzetnik Ameli GmbH je financijsko holding društvo unutar Interbrew grupe,
koje je upisano u trgovački registar nadležnog suda u Düsseldorfu kao njemačko
društvo kćer s neizravnim stopostotnim udjelom društva Interbrew S.A.

Poduzetnik
Interbrew S.A., neizravni sudionik koncentracije, bavi se prvenstveno proizvodnjom,
marketingom i dobavom pive u Sjevernu i Južnu Ameriku, Zapadnu, Srednju i
Istočnu Europu i Pacifičku Aziju. Osim toga, bavi se veleprodajnim aktivnostima
vezenim za pivo, kao i ograničenim aktivnostima vezanim za proizvodnju i
distribuciju aromatizirnih alkoholnih pića.

Rečeni
poduzetnik je imatelj većinskog udjela u temeljnom kapitalu i većinskog prava
odlučivanja u poduzetniku Zagrebačka pivovara d.d., sa sjedištem u Zagrebu,
Ilica 224.

Poduzetnik Brauerei Beck GmbH & Co. KG. se
prvenstveno bavi proizvodnjom, marketingom i opskrbom pivom, osobito u
Njemačkoj, Sjevernoj Americi, Velikoj Britaniji i Italiji, proiz­vod­njom i
distribucijom bezalkoholnih napitaka u Sjevernoj Nje­mačkoj, te proizvodnjom i
prodajom boca, uglavnom u Njemač­koj. Rečeni poduzetnik nije imatelj udjela u
društvima koji posluju na području Republike Hrvatske, već je na istom prisutan
isključivo kroz uvoz, kojeg obavlja nezavisni distributer poduzetnik Obala
promet d.o.o. iz Zagreba.

b) Ukupan godišnji promet sudionika koncentracije
ostvaren prodajom roba i usluga u obračunskom razdoblju koje je prethodilo
koncentraciji (prema godišnjim financijskim izvješćima za 2000.), prije
oporezivanja, iznosi:

if !supportEmptyParas endif

*tabela1:

if !supportLineBreakNewLine
endif*

|  |  |
| --- | --- |
| Sudionik koncentracije | Ukupan godišnji prihod |
| if !supportEmptyParas endif | sudionika koncentracije u |
| if !supportEmptyParas endif | godini koja je prethodila |
| if !supportEmptyParas endif | nastanku (u mlrd. kuna) |
| Interbrew Grupa | \* |
| Beck's grupa | \* |

if !supportEmptyParas endif

\* napomena: Podatak je izuzet od
objavljivanja jer predstavlja poslovnu tajnu.

if !supportEmptyParas endif

if !supportEmptyParas endif

c) Mjerodavno tržište je
određeno kao tržište prodaje piva na području Republike Hrvatske. Naime, u
konkretnom slučaju riječ je koncentraciji poduzetnika sa sjedištima u Republici
Njemač­koj, čiji se mogući učinak može odraziti i na tržište Republike Hrvatske
budući da je neizravni sudionik ove koncentracije, poduzetnik Ameli GmbH,
supsidijar poduzetnika Interbrew S.A., koji je putem poduzetnika Zagrebačke
pivovare d.d. prisutan na mjerodavnom tržištu.

Stoga je učinak predmetne
koncentracije na mjerodavnom tržištu prodaje piva na području Republike
promatran kroz tržišni položaj poduzetnika Zagrebačke pivovare d.d., te kroz
tržišni udjel prodaje piva poduzetnika Brauerei Beck GmbH & Co. KG u
ukupnom uvozu piva u Republiku Hrvatsku.

U osnovnoj djelatnosti u koju
je razvrstan, odnosno u djelatnosti proizvodnje piva (šifra djelatnosti 15.96
prema Nacionalnoj klasifikaciji djelatnosti) poduzetnik Zagrebačka pivovara
d.d. tijekom 2000. ostvario je ukupan godišnji prihod od kuna1, što predstavlja tržišni
udjel od 38.05 posto.

U ovoj djelatnosti bilo je
razvrstano ukupno šesnaest poduzetnika, od čega je, sukladno članku 16. Zakona
o računovodstvu (»Narodne novine«, br. 90/92), bilo devet malih, jedan srednje
velik i šest velikih poduzetnika. Prema podacima FINE ovi poduzetnici ostvarili
su u razdoblju koje prethodi predmetnoj koncentraciji, odnosno tijekom 2000.,
ukupan godišnji prihod u iznosu od 1.699.369.403,00 kuna.

Budući da je poduzetnik Zagrebačka pivovara
d.d. supsidijar poduzetnika Interbrew grupe, te da isti ima vladajući položaj
na mjerodavnom tržištu, analiza tržišta piva u Republici Hrvatskoj bazirana je
isključivo na podacima ukupno prodanih količina piva od strane velikih
poduzetnika, odnosno proizvođača prisutnih na tom tržištu.

*tabela2:*STRUKTURA TRŽIŠTA PRODAJE PIVA PRIJE
PROVEDBE KONCENTRACIJE PODUZETNIKA

AMELI GmbH i Brauerei Beck GmbH
& Co. KG

**if !supportEmptyParas endif**

|  |  |  |  |
| --- | --- | --- | --- |
| if !supportEmptyParas endif | **PRODAJA** | | **Index** |
| **PIVOVARA** | **2000.** | **Udjel na** | if !supportEmptyParas endif |
| if !supportEmptyParas endif | **godina** | **tržištu** | **2000./** |
| if !supportEmptyParas endif | **(hl)** | **(%)** | **1999.** |
| Zagrebačka pivovara d.d. | **\*** | 40,89 | 112 |
| Karlovačka pivovara d.d. | \* | \* | \* |
| Panonska pivovara d.d. | \* | \* | \* |
| Pivovara d.d., Osijek | \* | \* | \* |
| Prerada d.d. - Jadranska pivovara \* | \* | \* | if !supportEmptyParas endif |
| Daruvarska pivovara d.o.o. | \* | \* | \* |
| BUP d.o.o., Buzet | \* | \* | \* |
| Uniimpex d.o.o. | \* | \* | \* |
| Ostali (uvoznici)\*\* | \* | \* | \* |
| UKUPNO | 3.798.698 | 100,00 | 105 |

if !supportEmptyParas endif

if !supportEmptyParas endif

Izvor i obrada: Agencija-odjel za istraživanje, analitiku i
informatiku temeljem podataka dostavljenih od nadležnih tijela.

\* Podaci izuzeti od objavljivanja jer predstavljaju poslovnu
tajnu poduzetnika.

\*\* **napomena:** Isključivi distributer piva Beckžs u
2000. bio je poduzetnik Obala Promet d.o.o., te je količina piva koju je isti
uvezao sadržana unutar ove stavke.

if !supportEmptyParas endif

1 Podatak
je izuzet od objavljivanja jer predstavlja poslovnu tajnu poduzetnika.

if !supportEmptyParas endif

*if !supportEmptyParas endif*

d)
Koncentracija poduzetnika Ameli GmbH i Brauerei Beck GmbH & Co. KG na
mjerodavnom tržištu prodaje piva u Repub­lici Hrvatskoj jedini učinak ostvaruje
putem uvoza jer je poduzetnik Brauerei Beck GmbH & Co. KG na mjerodavnom
tržištu prisutan isključivo kroz uvoz svojih proizvoda od strane poduzetnika
Obala promet d.o.o. U ovom slučaju riječ je o pivu marke Beckžs. Rečeni
poduzetnik je tijekom 2000. u Republiku Hrvatsku uvezao 1.037,76 hl piva, te je
time ostvario tržišni udjel od 0,0351 posto udjela na mjerodavnom tržištu
prodaje piva u Republici Hrvat­skoj.

Slijedom toga, nakon provedbe predmetne koncentracije
poduzetnika povećat će se tržišni udjel Interberew grupe na mjerodavnom tržištu
prodaje piva, i to za udjel od 0,0351 posto. Tako će tržišni udjel Interbrew
grjupe na mjerodavnom tržištu nakon provedbe koncentracije iznositi 40,92 posto.

III. Uprava poduzetnika Ameli GmbH pravno i
gospodarski obrazlaže koncentraciju navodeći da se ovom transakcijom Intebrew
grupi pruža mogućnost sudjelovanja u tekućoj konsolidaciji do sada podijeljenog
tržišta piva u Njemačkoj i stjecanje svjetski priznate marke koja već ima
korijene na većem broju međuna­rodnih tržišta piva.

IV. Razmatrajući činjenice vezane uz ocjenjivanje
dopušte­nosti prijavljene koncentracije poduzetnika, Savjet za zaštitu tržišnog
natjecanja na 56. sjednici, održanoj 19. veljače 2002., ocijenio je da je u
konkretnom slučaju riječ o dopuštenoj koncentraciji.

Pri donošenju ovakve odluke Savjet za zaštitu
tržišnog natjecanja osobito je uzeo u obzir činjenicu da se predmetna
koncentracija događa na nivou Europske unije, odnosno da je riječ o
ekstrateritorijalnoj koncentraciji, odobrenoj i od strane Europske komisije, i
to odlukom od 26. listopada 2001.

Na mjerodavnom tržištu sudionik koncentracije,
poduzetnik Brauerei Beck GmbH & Co. KG nema supsidijara. Proizvodi rečenog
poduzetnika na mjerodavnom tržištu prisutni su isklju­čivo putem uvoza od
strane distributera, poduzetnika Obala promet d.o.o. iz Zagreba.

Budući da je sudionik koncentracije poduzetnik Ameli
GmbH društvo u sastavu Interbrew grupe, mogući učinak ove koncentracije na mjerodavno
tržište proučavan je kroz tržišni udjel poduzetnika Zagrebačke pivovare d.d.,
koji je kao supsidijar Interbrew grupe prisutan na tom tržištu.

Savjet za zaštitu tržišnog natjecanja imao je na umu
i činjenicu da je Interbrew grupa i prije provođenja ove koncentracije imala
vladajući položaj na mjerodavnom tržištu, i to kroz ostvarene tržišne udjele
svog supsidijara, poduzetnika Zagrebačke pivovare d.d. u visini od 40,89 posto.
Ovaj tržišni udjel nakon provedbe predmetne koncentracije povećat će se za
tržišni udjel u visini od 0,035 posto, ostvaren uvozom piva marke Beckžs. Tako
će tržišni udjel Interbrew grupe iznosti 40,92 posto.

Provedbom ove koncentracije Interbrew grupa povećava
tržišni udjel na mjerodavnom tržištu prodaje piva na području Republike
Hrvatske i jača postojeći vladajući položaj ali ne na način da bi se
provođenjem ove koncentracije znatno ili trajno ograničilo ili ukinulo slobodno
tržišno natjecanje. Dakle, u konkretnom slučaju nije riječ o zabranjenoj
koncentraciji poduzetnika iz članka 21. stavka 2. ZZTN, u svezi s člankom 36.
ZZTN.

S obzirom na iznijeto, odlučeno je kao u točki 1.
izreke ovog rješenja.

V. Sukladno iznijetim činjenicama odlučeno je da se
prijav­ljena koncentracija kao dopuštena upiše u Upisnik o koncentracijama, kao
što je naznačeno u točki 2. izreke ovog rješenja.

VI. Za rješenje kojim se, prema odredbi članka 36.
ZZTN, okončava postupak pred Agencijom, sukladno odredbi članka 14. tarifni
broj 108. Zakona o izmjenama i dopunama Zakona o uprav­nim pristojbama (»Narodne
novine«, br. 131/97), plaća se upravna pristojba u iznosu od 5.000,00 kuna.

Nadalje, za rješenje o upisu u Upisnik o
koncentracijama, prema članku 1. stavku 1. Uredbe o izmjenama tarife Zakona o
upravnim pristojbama (»Narodne novine«, br. 116/00), plaća se upravna pristojba
u iznosu od 150.000,00 kuna.

Iznos iz točke 3. izreke ovog rješenja uplaćuje se
posebnom uplatnicom u korist Državnog proračuna Republike Hrvatske u roku od
petnaest (15) dana od dana dostave ovog rješenja na račun broj: 1001005-1863000160,
poziv na broj: 24/5002 - (navesti matični broj subjekta).

Rečeni iznos upravne pristojbe pristojbeni obveznik
može platiti i na devizni račun broj: 7020-978-0682800-132344-91, prema
srednjem tečaju Hrvatske narodne banke za euro i to na dan 15. veljače 2002.,
koji se smatra danom podnošenja prijave koncentracije poduzetnika.

Pristojbeni obveznik dužan je dokaz o izvršenoj
uplati uprav­ne pristojbe dostaviti Agenciji bez odgode, a najkasnije u roku od
osam (8) dana od izvršene uplate, pozivom na broj: klasa:
UP/I-030-02/2001-01/108. U protivnom će Agencija, primjenom članka 10. stavka
2. Zakona o upravnim pristojbama, pokrenuti postupak prisilne naplate upravne
pristojbe.

VII. Sukladno
članku 37.a stavku 1. ZZTN, rješenja donesena prema odredbama članka 35. i 36.
ZZTN, bit će objavljena u »Narodnim novinama«, te je stoga odlučeno kao u točki
4. izreke ovog rješenja.

Uputa o pravnom lijeku

Ovo
rješenje je konačno u upravnom postupku. Protiv ovog rješenja nije dopuštena
žalba, ali nezadovoljna stranka može pokrenuti upravni spor pred Upravnim sudom
Republike Hrvatske u roku od trideset (30) dana od dana dostave ovog rješenja.

Klasa:
UP/I-030-02/2001-01/108

Urbroj:
580-02-02-10-6

Zagreb,
19. veljače 2002.

Ravnatelj                                  Voditeljica postupka

**mr****. sc****.** **Hrvoje****Mom****č****inovi****ć,** v. r.**Karmela****Krivi****ć,** v. r.

Rješenje, NN 119/2002-1927